שרה סילברמן

שרה קייט סילברמן (באנגלית: Sarah Kate Silverman; נולדה ב-1 בדצמבר 1970) היא קומיקאית, תסריטאית ושחקנית יהודייה-אמריקאית. ידועה בסגנונה הקומי הבוטה, המשלב פעמים רבות הומור שחור, גסויות והתייחסויות לקבוצות מיעוטים כגון אפרו-אמריקאים, אסייתים ויהודים, החורגות מכללי התקינות הפוליטית האמריקאית. סילברמן הופיעה כקומיקאית במשך תקופה ארוכה, אולם את פרסומה הראשוני קיבלה הודות לספרה ולהופעות בתוכנית "סאטרדיי נייט לייב". היא הפיקה וכיכבה בסיטקום "התוכנית של שרה סילברמן", ששודרה בין השנים 2007–2010 בערוץ הטלוויזיה האמריקאי קומדי סנטרל. סילברמן, הצעירה מבין ארבע אחיותיה, נולדה בבדפורד, ניו המפשייר שבארצות הברית, למשפחה יהודית-אשכנזית ממוצא פולני ורוסי. הוריה, בת' אן (לבית הלפין), שהיא צלמת, ודונלד סילברמן, שהוא עובד סוציאלי, התגרשו ונישאו בשנית לבני זוג אחרים. אחותה לורה סילברמן היא גם שחקנית, ואחותן סוזן סילברמן היא רבה רפורמית המתגוררת בירושלים, ישראל. בגיל 12 החלה להופיע בתיאטרון הקהילתי. בגיל שבע עשרה השתתפה במופע סטנדאפ שהתקיים במסעדה והחלה את לימודיה באוניברסיטת ניו יורק, אך נשרה משם בגיל 19 והחלה להופיע במופעי סטנדאפאפ בגריניץ' וילג', ניו יורק. חבר ילדות שלה היה הקומיקאי לואי סי. קיי. סילברמן קיבלה את תפקידה המשמעותי הראשון בתור כותבת ושחקנית בטלוויזיה בתוכנית המערכונים "סאטרדיי נייט לייב" בעונת 1994-1993, אך לא זכתה להערכה ואף פוטרה בסיום עונתה הראשונה בתוכנית. ב-1996, בקומדיית המצבים "המופע של לארי סנדרס" חיברה סילברמן פרודיה על הסיטואציה, באמצעות גילום דמות אשר המערכונים שהיא כותבת לא משודרים עקב שוביניזם גברי ודעות קדומות של מנהל צוות הכותבים, שמעדיף בדיחות של כותבים גברים. סילברמן הופיעה לעיתים חוזרות בתפקיד זה למשך שתי העונות שלאחר מכן עד לירידת התוכנית מלוח השידורים. ב-1996 החלה להופיע במספר סדרות טלוויזיה בתפקיד אורח, ביניהן "סיינפלד" ו"מסע בין כוכבים: וויאג'ר". כמו כן שיחקה במספר סרטים כגון "משתגעים על מרי", "אבולוציה", "רנט", "אנשים מצחיקים" ו"הוואלס האחרון". בשנת 2005 הוציאה את הסרט "שרה סילברמן: ישו הוא קסם" שמבוסס על הופעת הסטנד-אפ שלה. ב-2006 שיחקה בסרט הקומי "מישהו לאכול איתו גבינה" לצד ג'ף גרלין. בשנת 2007 עלתה לשידור בקומדי סנטרל סדרתה הקומית "התוכנית של שרה סילברמן", שבה שיחקה בתפקיד עצמה לצד אחותה לורה סילברמן ושחקנים אחרים. התוכנית שודרה עד אפריל 2010 במשך 32 פרקים במשך 3 עונות. ב-3 ביוני 2007 סילברמן הנחתה את טקס פרסי הקולנוע של MTV. ב-31 בינואר 2008, הופיעה בתוכנית "ג'ימי קימל בשידור חי!" והכריזה ש"I'm Fucking Matt Damon" עם קטע מוזיקלי קצר. הסרטון קיבל פרסום רב, הפך ויראלי וזכה לבסוף בפרס אמי. בתוכנית הבאה, העלה קימל את הקטע "I'm fucking Ben Affleck". הקטעים תואמו יחד מראש. בשנת 2012 דיבבה את ונלופי ואן שווייץ בסרט האנימציה "ראלף ההורס". בשנת 2017 עלתה עונה ראשונה של הסדרה "אני אוהבת אותך אמריקה", בכיכובה של סילברמן דרך שירות הסטרימינג הולו. בתוכנית, סילברמן נפגשת עם אמריקאים ממוצא שונה ודעות שונות, ומתרכזת במה משותף ומחבר אותן, למרות השונות. ב-16 בנובמבר 2018, הוציאה, יחד עם השחקנית הישראלית, גל גדות, את השיר "A Place Called Slaughter Race". סילברמן הייתה בזוגיות בשנים 2002–2009 עם המנחה והקומיקאי האמריקאי ג'ימי קימל. בשנים 2014–2017 הייתה בזוגיות עם השחקן הוולשי-בריטי מייקל שין. ב-2011 ביקרה לראשונה בישראל, לאחר שנשיא המדינה שמעון פרס הזמין אותה להשתתף בוועידת הנשיא "פונים אל המחר". היא ניצלה את הביקור והופיעה באמפי וואהל, בפארק הירקון ובזאפה תל אביב. ב-2014 ביקרה בישראל שוב והופיעה בפסטיבל הקולנוע היהודי בירושלים. בנוסף, הצטרפה לנשים הרפורמיות הראשונות שהדליקו חנוכיות בכותל המערבי, בהן גם אחותה הרבה הרפורמית סוזן סילברמן ואחייניתה, שנעצרו שם בעבר עקב לבישת טלית. ב-2015, במהלך הבחירות לכנסת העשרים של מדינת ישראל, היא הביעה תמיכה פומבית במפלגת מרצ. סילברמן תמכה במועמד המפלגה הדמוקרטית ברק אובמה, לנשיאות ארצות הברית, וביולי 2012 היא פרסמה סרטון ביוטיוב בו היא קוראת לשלדון אדלסון להעביר את התרומה שהבטיח לתרום לקמפיין המועמד הרפובליקני, מיט רומני, לקמפיין של הנשיא הדמוקרט ברק אובמה. בתמורה היא מבטיחה לבצע עמו "מספריים" (כינוי ליחסי מין לסביים). בבחירות בארצות הברית ב-2016 תמכה במועמדת המפלגה הדמוקרטית, הילרי קלינטון. סילברמן צמחונית מאז גיל 10. היא אינה שותה אלכוהול מכיוון שזה גורם לה לבחילות. משלוח בין לילה 1996 (Overnight Delivery) בולוורת' 1998 (Bulworth) משתגעים על מרי 1998 (There's Something About Mary) רווק על תנאי 1999 (The Bachelor) מאיזה כוכב אתה? 2000 What Planet Are You From? נכון שזה לא נכון 2001 (Say It Isn't So) שרה סילברמן: ישו הוא קסם 2005 (Sarah Silverman: Jesus Is Magic) מישהו לאכול איתו גבינה (2006) בית ספר לנוכלים (2006) ג'ון הקדוש של לאס וגאס (2010) עולם מציצני (2010) ראלף ההורס (2012) - דיבוב מיליון דרכים להתפגר (2014) רוטב (2015) אשבי (2015) אני מחייכת חזרה (2015) קרב המינים (2017) ראלף שובר את האינטרנט (2018) - דיבוב ספייס ג'אם: אגדה חדשה (2021) חתונה בהפתעה (2022) מאסטרו (2023) Viral‏ (TBA) גרג הארנב (2006-2002) הפמליה (2004) נכסים בשווי מיליוני דולרים (2017) סנטה בע"מ (2021) - דיבוב ההיסטוריה המטורפת של העולם – חלק 2 (2023) מדיה וקבצים בנושא שרה סילברמן בוויקישיתוף שרה סילברמן, ברשת החברתית אקס (טוויטר) שרה סילברמן, ברשת החברתית אינסטגרם שרה סילברמן, במסד הנתונים הקולנועיים IMDb (באנגלית) שרה סילברמן, באתר AllMovie (באנגלית) שרה סילברמן, באתר Rotten Tomatoes (באנגלית) שרה סילברמן, במסד הנתונים הקולנועיים KinoPoisk (ברוסית) שרה סילברמן, באתר Last.fm (באנגלית) שרה סילברמן, באתר AllMusic (באנגלית) שרה סילברמן, באתר MusicBrainz (באנגלית) שרה סילברמן, באתר Discogs (באנגלית) שרה סילברמן, באתר Songkick (באנגלית) שרה סילברמן, באתר Genius שרה סילברמן, באתר בילבורד (באנגלית) סוכנויות הידיעות, שרה סילברמן: רוצים לחסל את הרעב העולמי? תמכרו את הוותיקן, באתר nrg‏, 15 באוקטובר 2009 רותה קופפר, עכבר העיר אונליין, כנות מפתיעה בספר החדש של שרה סילברמן, באתר הארץ, 4 ביוני 2010 יערה רובינזון, שרה יודעת לשחק אותה: על "המופע של שרה סילברמן", nrg, ‏30 ביוני 2010 נילי אורן, יהודיה טובה • איך היה במופע של שרה סילברמן? (אורכב 29.09.2011 בארכיון Wayback Machine), נענע10, ‏25 ביוני 2011 נירית אנדרמן, שרה סילברמן מסירה את החיוך מהפנים, באתר הארץ, 21 באוגוסט 2012 צביקה קליין, שרה סילברמן: נגעלתי מהדרת הנשים בכותל, באתר nrg‏, 7 בפברואר 2014 רותה קופפר, למה שרה סילברמן עוברת שינוי מין?, באתר הארץ, 9 באוקטובר 2014 הניו יורק טיימס, עם פה שופע גסויות הפכה שרה סילברמן למופת של מוסר, באתר הארץ, 8 במאי 2022 שרה סילברמן, באתר אנציקלופדיה בריטניקה (באנגלית) JEN YAMATO, ‏Sarah Silverman Talks Peep World and Distancing Herself from 'Jewish Comedian Sarah Silverman', ‏25 במרץ 2011 ynet, שרה סילברמן: "לואי סי קיי אונן לידי כשהיינו ילדים", באתר ynet, 23 באוקטובר 2018 I'm fucking Matt Damon נירית אנדרמן, שרה סילברמן מסירה את החיוך מהפנים, באתר הארץ, 21 באוגוסט 2012 F*@#ing Ben Affleck יהיה מצחיק: הקומיקאית שרה סילברמן מגיעה לישראל, באתר גלובס, 29 במאי 2011 חדשות 2, ‏צפו: "המופע של שרה סילברמן" בוועידת הנשיא, באתר ‏מאקו‏, 21 ביוני 2011 . דנה ויס, ‏פגוש את העיתונות - התכנית המלאה, באתר ‏מאקו‏, 25 ביוני 2011 . אילת יגיל, בדיחה גסה: שרה סילברמן בוועידת הנשיא?, באתר ynet, 29 במאי 2011 עכבר העיר אונליין, לאור הביקוש הרב: שרה סילברמן תופיע גם בזאפה תל אביב, באתר הארץ, 6 ביוני 2011 הארץ, הקומיקאית שרה סילברמן מתגייסת למען מרצ, באתר הארץ, 11 במרץ 2015 מערכת וואלה!‏, ההצעה המגונה של שרה סילברמן למילארדר היהודי, באתר וואלה, 17 ביולי 2012 Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. 2024 GRAMMY Nominations: See The Full Winners & Nominees List | GRAMMY.com, grammy.com